Ο πυραμοειδής λοβός του θυρεοειδή αδένα
Creators: name: Κοϊμτζής, Γεώργιος Δημητρίου
Publisher: name: Aristotle University of Thessaloniki
Year: 2018
Subjects: Πυραμοειδής λοβός
Θυρεοειδής αδένας
Ανατομική παραλλαγή
Ελάχιστα επεμβατική χειρουργική
Pyramidal lobe
Thyroid gland
Anatomic variation
Minimally invasive surgery

description: Ο πυραμοειδής λοβός του θυρεοειδή αδένα μπορεί να θεωρηθεί ως φυσιολογικό τμήμα ή ανατομική παραλλαγή ή ανωμαλία στη διάπλαση του αδένα. Είναι παρών στο 50% του γενικού πληθυσμού και συνήθως εκφύεται από τον ισθμό του θυρεοειδή, αριστερά της μέσης γραμμής και κατευθύνεται προς το υοειδές οστό. Η παρουσία του πυραμοειδή λοβού μπορεί να επηρεάσει το κατά πόσο μια ολική θυρεοειδεκτομή είναι πράγματι ολική. Μετεγχειρητική παρουσία λειτουργικού θυρεοειδικού ιστού στην περιοχή του πυραμοειδή λοβού ανιχνεύεται σε ποσοστό έως και 46.1%. Επίσης, ανατομικές μελέτες σε πτωματικά παρασκευάσματα αναφέρουν την παρουσία δυσδιάκριτου πυραμοειδή λοβού σε ποσοστό έως και 55%. Στην παρούσα διπλωματική εργασία μελετήθηκαν τα ανατομικά χαρακτηριστικά του πυραμοειδή λοβού σε χειρουργικά παρασκευάσματα 180 ολικών θυρεοειδεκτομών. Ο πυραμοειδής λοβός ανιχνεύτηκε στο 47.8% των ασθενών χωρίς να υπάρχει στατιστικά σημαντική διαφορά σε σχέση με το φύλο των ασθενών. Εξ αυτών, ο λοβός περιγράφηκε στην ιστοπαθολογική έκθεση μόνο στο 48.8%, ενώ μόνο στο 33.3% (14 ασθενείς) περιγράφηκαν συγκεκριμένες ιστολογικές αλλοιώσεις σε αυτόν με μία μόνο περίπτωση κακοήθειας. Ο πυραμοειδής λοβός μπορεί να αποτελέσει σημείο υποτροπής της θυρεοειδικής νόσου, ειδικά όταν αυτή είναι κακοήθης ή αυτοάνοση. Επίσης, μπορεί να ελαττώσει την αποτελεσματικότητα της μετεγχειρητικής χορήγησης ραδιενεργού ιωδίου. Η παρουσία του αυξάνει, ακόμη, τον βαθμό δυσκολίας των ελάχιστα επεμβατικών τεχνικών. Η γνώση των ανατομικών χαρακτηριστικών του είναι απαραίτητη για την αποφυγή διεγχειρητικών και μετεγχειρητικών δυσκολιών
description: The pyramidal lobe of the thyroid gland can be considered as a normal part, an anatomical variation or a malformation of the thyroid gland. It is present in the 50% of the general population and usually originates from the isthmus, left of the middle line and is directed to the hyoid bone. The presence of the pyramidal lobe can affect the completeness of total thyroidectomy. Postoperatively, the presence of functional thyroid tissue in the area of the pyramidal lobe is found up to 46.1% of the cases. Moreover, cadaveric studies reveal the presence of indistinguishable pyramidal lobe in 55% of the cases. In the present study the characteristics of the pyramidal lobe were examined in 180 specimens of total thyroidectomy. The pyramidal lobe was present in 48.1% of the cases with no statistical difference between genders. The lobe was reported in the histopathologic report in 48.8% of the cases, while only 33.3% (14 patients) had specific lesions in it, with only one case of malignancy. The pyramidal lobe can be the point of recurrence of thyroid disease, especially if it is malignant or autoimmune. Moreover, it can reduce the efficacy of postoperative radioactive iodine therapy. Its presence, also, increases the difficulty of minimally invasive procedures. The knowledge of its anatomic characteristics is imperative to avoid intraoperative and postoperative pitfalls